
ДО

ОБЩИНСКИ  СЪВЕТ

БУРГАС

ДОКЛАДНА ЗАПИСКА

от Димитър Николов Николов
Кмет на Община Бургас

Относно: Продажба чрез публичен търг с тайно наддаване на недвижими имоти, частна общинска собственост, представляващи УПИ ХХІV и УПИ ХХVІ, двата в кв.3 по актуализирания ПУП-ПРЗ на ж.к.“Зорница“, гр.Бургас.
УВАЖАЕМИ  ОБЩИНСКИ  СЪВЕТНИЦИ,

Община Бургас е собственик на урегулирани поземлени имоти (УПИ), представляващи: УПИ ХХІV-216, целият с площ 248 кв.м. и   УПИ ХХVІ-219, целият с площ 233 кв.м., двата в кв.3 по актуализирания ПУП-ПРЗ на ж.к.“Зорница“, гр.Бургас. Същите са отразени в действащата Кадастрална карта (КК) на гр.Бургас като ПИ с идентификатор 07079.601.216 с площ 248 кв.м. и ПИ с идентификатор 07079.601.219 с площ 233 кв.м., за които са съставени актове за частна общинска собственост, съответно №8031/08.09.2014год.  и №8033/08.09.2014год. 
По Общия устройствен план на гр.Бургас, одобрен с Решение №51-1/21.07.2011г. на Общинския съвет, цитираните УПИ попадат в устройствена зона 3/ЖГ – жилищна устройствена зона с преобладаващо застрояване с голяма височина.

Съгласно актуализирания ПУП-ПРЗ на ж.к.“Зорница“, гр.Бургас, одобрен с Решение №40-16/2010г. на Общински съвет-Бургас, изменен със Заповед №755/26.03.2014г. на Зам.-Кмет на Община Бургас, гореописаните имоти са отредени „за КОО“, при допустими показатели - височина до 10.00м, плътност до 40%, кинт до 1,2 и озел. мин. 40%. Транспортният достъп до двата УПИ се осъществява по вътрешно – квартални улици, видно от приложен градоустройствен анализ.
Съгласно разпоредбата на чл.41, ал.2, във връзка с чл.22, ал.3 от Закона за общинската собственост, са възложени от Община Бургас и изготвени от независим оценител, вписан в регистъра на независимите оценители в България, пазарни оценки на предлаганите за продажба имоти, както следва:

-За УПИ ХХІV в кв.3, пазарната стойност е определена в размер на 140 870 (сто и четиридесет хиляди осемстотин и седемдесет) лева, без ДДС. 
Данъчната оценка на имота е в размер на 14 508  (четиринадесет хиляди петстотин и осем) лева. 

-За УПИ ХХVІ в кв.3, пазарната стойност е определена в размер на 136 750 (сто тридесет и шест хиляди седемстотин и петдесет) лева, без ДДС.
Данъчната оценка на имота е в размер на 13 630,50 (тринадесет хиляди шестстотин и тридесет лв и петдесет ст) лева. 

  УПИ ХХІV и  УПИ ХХVІ, двата в кв.3 по актуализирания ПУП-ПРЗ на ж.к.“Зорница“, гр.Бургас, са включени в Годишната програма за управление и разпореждане с общинската собственост на Община Бургас за 2020 година, приета от Общинския  съвет с решение по т.4 от дневния ред на проведеното на 28.01.2020г. заседание (Протокол №6), в раздел І „ Продажба на общински имоти  чрез провеждане на публично оповестен търг/конкурс“, в съответствие с чл.8, ал.9 от Закона за общинската собственост.
Предвид гореизложеното и в изпълнение на правомощията ми по чл.64, ал.1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.35, ал.1 от Закона за общинската собственост и чл.37, ал.1 и ал.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

Р Е Ш Е Н И Е:

Да се извърши продажба на недвижими имоти, находящи се в ж.к. „Зорница“, гр.Бургас, чрез провеждане на публичен търг с тайно наддаване, по реда на глава седма от Наредбата за реда за придобиване, управление и разпореждане с общински имоти и вещи, приета от Общински съвет – Бургас, както следва:
- Недвижим имот, актуван с Акт №8031/08.09.2014г. за частна общинска собственост, представляващ урегулиран поземлен имот (УПИ) ХХІV-216 (двадесет и четири римско за имот двеста и шестнадесет), отреден „За КОО“,  в кв.3 (три), целият с площ 248 (двеста четиридесет и осем) кв.м. по актуализирания ПУП-ПРЗ на  ж.к.“Зорница“, гр.Бургас,  при граници: север-улица, изток- УПИ ХХІІ и УПИ ХХV, юг- УПИ ХХV и запад-УПИ ХХVІІ, съответстващ на ПИ с идентификатор 07079.601.216 (нула седем нула седем девет точка шест нула едно точка две едно шест) и площ 248 (двеста четиридесет и осем) кв.м. по КК на гр.Бургас, при съседи: имоти с идентификатори: 07079.601.219, 07079.601.218, 07079.601.217, 07079.601.147 и 07079.601.215, с начална тръжна цена 140 870 (сто и четиридесет хиляди осемстотин и седемдесет) лева, без ДДС. 

и

- Недвижим имот, актуван с Акт №8033/08.09.2014г. за частна общинска собственост, представляващ урегулиран поземлен имот (УПИ) ХХVІ-219 (двадесет и шест римско за имот двеста и деветнадесет), отреден „За КОО“,  в кв.3 (три), целият с площ 233 (двеста тридесет и три) кв.м. по актуализирания ПУП-ПРЗ на  ж.к.“Зорница“, гр.Бургас,  при граници: север – УПИ ХХІ и УПИ ХХVІІ, изток – УПИ ХХV, юг – улица-тупик и запад –улица, с идентификатор 07079.601.219 (нула седем нула седем девет точка шест нула едно точка две едно девет), с площ 233 (двеста тридесет и три) кв.м., при съседи, имоти с идентификатори - 07079.601.218, 07079.601.216, 07079.601.215, 07079.601.147 и 07079.601.214 по одобрена КК на гр.Бургас, с начална тръжна цена 136 750 (сто тридесет и шест хиляди седемстотин и петдесет) лева, без ДДС.

Приложения: Акт №8031/08.09.2014г. за частна общинска собственост, Акт №8033/08.09.2014г. за частна общинска собственост, Скици, издадени от Дирекция „ЦАУ Изгрев“ при Община Бургас, презаверени, Скици №№15-301580 и 15-301586 от 02.04.2020г., издадени от СГКК-Бургас, Експертни оценки за определяне на пазарната стойност на имотите, изготвени от правоспособен независим оценител на недвижими имоти, вписан в регистъра към КНОБ, Градоустройствени анализи, изготвени от началник отдел „Устройствено планиране“ при Община Бургас, Удостоверения за данъчни оценки №№ 5202062820 и 5202062819 от 27.03.2020г., издадени от дирекция МПДТР.
ДИМИТЪР НИКОЛОВ
Кмет на Община Бургас
Съгласували:

Златина Георгиева,  директор на дирекция ПНО

Живко Димитров, директор на дирекция УОС
Пенка Буйнова, началник отдел ОС

Изготвил: 
Силвия Кемурджиева,  гл. спец. дирекция УОС 

